Ортақ орта мектебінде 21 ақпан күні Тілім барда тірімін мен, мәңгімін…» атты «Мың бала» жобасының ашылу салтанатына арналған «Халықаралық ана тілі» күніне арналған іс-шара ұйымдастырылды.

**Мақсаты:** Қазақ тілі туралы өлең, мәнерлеп оқыту, патриоттық тақырыптағы әндер орындау, қызықты грамматикалық тапсырмалар құрастыру арқылы оқушының сөздік қорын молайтып, тіл байлығын дамыту. Қазақ тілін сүюге, құрметтеуге тәрбиелеу.

 Іс-шара барысында оқушылар төрт топқа бөлініп жұмыс жасады. Топқа «Жүрдек пойыз» ойыны арқылы топқа бөлінді. Әр аялдамаға келгенде оқушылар өз қалаулары бойынша бекеттерде қалып отырды.

* Тіл жанашырлары» бекетінің тапсырмасы: «Қазақ тілінің бүгіні мен ертеңі» жоба қорғау
* «Мәнерлеп оқу» бекетінің тапсырмасы: патриоттық тақырыптағы өлеңдерді мәнерлеп жатқа оқу.
* «Өнерпаздар» бекетінің тапсырмасы: патриоттық тақырыптағы әндер орындау
* «Қызықты грамматика данасы» бекетінің тапсырмасы:тіл тақырыбында сөзжұмбақ құрастыру.

Көрермендерге арналған «Киелі сандар» туралы не білеміз? айдарымен тілдік білімін кеңейту мақсатында сұрақтар қойылып, жауап алынды.

Іс-шара соңында «Атамекен» әнін хормен орындады.

 